हादोरनि गाहाय मंत्री नारेन्ड्र मोडी बिथांआ सुक्रबारखालि सिलचर आव फैनानै बुंदोंमोनदि, मिरु सरकारा नोगोरारि बिलखौ लानानै गोजौ फारसे थांगासिनो दं। “आं सानो नोगोरारि बिल 2016 आ पारलियामेन्टनि जथुमायाव थाबैनो सोदांजागोन, सरकारारा आसाम एकर्डनि 6थि दफाखौबो सोदांनो थांगासिनो दं, जाय एकर्डआ 35 बोसोर बारलांनायनि उनावबो दिन्दां जानानै दं, आसामनि समाज, हारिमु, आरो रावफोरखौ रैखाथि होनो थाखाय लामाया लांदां जाबाय” होन्नानै मोडी बिथांआ सिलचरनि राम नोगोर आव जानाय बिसायखथिनि सांग्रांथि जथुमायाव बुंदोंमोन।